Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2021/C 61/10)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen.

ENHEDSDOKUMENT

»CERISE DES COTEAUX DU VENTOUX«

EU-nr.: PGI-FR-02446 — 3.1.2019

BOB ( )BGB (X)

1. Betegnelse

»Cerise des coteaux du Ventoux«

2. Medlemsstat eller tredjeland

Frankrig

3. Beskrivelse af landbrugsproduktet eller fødevaren

3.1. Produkttype

Kategori 1.6. Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

»Cerise des coteaux du Ventoux« er et rødt kirsebær (til frisk konsum), der stammer fra forædlede sorter (kultivarer) af arterne Prunus Avium L., Prunus Cerasus L. og krydsninger deraf, og som er bestemt til at blive leveret frisk til forbrugerne med følgende egenskaber:

— Det har en mindstestørrelse på 24 mm. Der tillades en tolerance på 5 % for antallet af frugter i en kasse, der må være mindre end 24 mm. Dog må ingen frugt være 22 mm eller mindre.

— Den optimale modenhed bestemmes af tre farveintervaller og et minimumssukkerindhold for høsten afhængig af sort. Sorter Hâtif Burlat, Summit Belge, Van, Géant d'Hedelfingen Folfer Farve (ifølge Den Tværfaglige Tekniske Komité for Frugt og Grønsagers kode) 3 til 4 4 til 5 5 til 6 Minimumssukkerindhold 11,5° brix-grader 12,5° brix-grader 15° brix-grader

— En homogen farve for hver beholder, der indeholder den samme sort

3.3. Foder (kun for animalske produkter) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

De aktiviteter, der skal finde sted i det afgrænsede geografiske område, er høst, sortering og størrelsessortering.

3.5. Særlige regler for udskæring, rivning eller emballering osv. af det produkt, som betegnelsen henviser til

De BGB-mærkede kirsebær pakkes i emballage, hvis indhold højst er 6 kg. Med hensyn til emballering i bakker kan den emballage, hvori de samles, være større uden dog at overstige 10 kg, og hver bakke må maksimalt veje 3 kg.

3.6. Særlige regler for mærkning af det produkt, den registrerede betegnelse henviser til

Foruden de obligatoriske oplysninger, som mærknings- og fødevarelovgivningen foreskriver, omfatter mærkningen produktets registrerede betegnelse og Den Europæiske Unions BGB-symbol inden for samme synsfelt.

4. Kort angivelse af det geografiske områdes afgrænsning

Det geografiske område for »Cerise des coteaux du Ventoux« strækker sig fra Mont Ventouxs forbjerge fra sletten Comtat Venaissin i vest og bjergmassivet Luberon i syd i departementet Vaucluse. Det afspejler de naturbetingede forhold i produktions- og forarbejdningsområdet for »Cerise des coteaux du Ventoux«.

Det geografiske område omfatter følgende kommuner i departementet Vaucluse:

Ansouis, Apt, Aubignan, Auribeau, Le Barroux, La Bastidonne, Le Beaucet, Beaumettes, Beaumont-du-Ventoux, Bédoin, Blauvac, Bonnieux, Buoux, Cabrières-d'Aigues, Cabrières-d'Avignon, Cadenet, Caromb, Carpentras, Caseneuve, Castellet, Crestet, Crillon-le-Brave, Cucuron, Entrechaux, Flassan, Fontaine-de-Vaucluse, Gargas, Gignac, Gordes, Goult, Grambois, L'Isle sur la Sorgue, Joucas, Lacoste, Lafare, Lagnes, Lauris, Lioux, Lourmarin, Malaucène, Malemort-du-Comtat, Maubec, Mazan, Ménerbes, Mérindol, Méthamis, Modène, Mormoiron, La Motte-d'Aigues, Murs, Oppède, Pernes-les-Fontaines, Pertuis, Peypin-d'Aigues, Puget, Puyvert, Robion, La Roque-Alric, La Roque-sur-Pernes, Roussillon, Rustrel, Saignon, Saint-Didier, Saint-Hippolyte-le-Graveyron, Saint-Marcellin-lès-Vaison, Saint-Martin-de-Castillon, Saint-Martin-de-la-Brasque, Saint-Pantaléon, Saint-Pierre-de-Vassols, Saint-Romain-en-Viennois, Saint-Saturnin-lès-Apt, Sannes, Saumane-de-Vaucluse, Sivergues, Suzette, Taillades, La Tour-d'Aigues, Vaison-la-Romaine, Vaugines, Venasque, Viens, Villars, Villedieu, Villelaure, Villes-sur-Auzon.

5. Tilknytning til det geografiske område

Tilknytningen til det geografiske område er baseret på det omdømme, som »Cerise des coteaux du Ventoux« nyder, og på en særlig egenskab, der navnlig stammer fra klimaforholdene og den faglige kunnen i området. Kirsebærret dyrkes i et produktionsområde, hvor det røde kirsebær til konsum er en traditionel og mange hundrede år gammel kultur, som ligger til grund for produktets omdømme. Frugterne har en optimal balance med hensyn til modenhed på grund af det geografiske områdes naturlige produktionsfaktorer, der er særligt favorable, og en stor frugtstørrelse, der beror på ekspertisen om beskæringen af træerne.

I dette produktionsområde er kirsebærret en traditionel og mange hundrede år gammel kultur (dokumentation for dets eksistens i området kan dateres tilbage til det 17. århundrede). På dette tidspunkt blev kirsebærrene hovedsageligt anvendt til familiens eget forbrug. Træerne står i familiernes haver, men står også spredt ud midt på kornmarkerne og på skråningerne. Denne region er en traditionel region for det røde kirsebær til konsum.

Det geografiske område for »Cerise des coteaux du Ventoux« omfatter et specielt område ved Mont Ventoux og bjergskråningerne i Vaucluse og Luberon med en højdeforskel fra 50 til 600 meter over havet. Dette område påvirkes af middelhavsklimaet, der er karakteriseret ved en stærk solstråling (2 760 timer pr. år) og Mistralen (stærk nordenvind), men denne svækkes, når den nærmer sig bjerget Mont Ventoux. Området nyder ligeledes godt af temperaturforskelle mellem dag og nat på grund af de kolde luftmasser, der kommer fra toppen af Mont Ventoux (1 912 m).

Med tiden er der opstået en særlig ekspertise inden for dyrkningsmetoder, kaldet »verger piéton« (frugtplantage med stier) for at gøre dyrkningsarbejdet i frugtplantagen lettere (navnlig beskæring) og gøre det nemmere for frugtplukkerne at nå frugterne. Beskæringen i disse frugtplantager finder sted hvert år for sikre en regelmæssig produktion, men også først og fremmest for at fremme produktionen af kirsebær med den rigtige størrelse.

Høsten af kirsebær finder udelukkende sted manuelt. Den foretages af erfarne plukkere, der er udlært i anvendelsen af den farvekode for kirsebærret, som er udarbejdet af »Den Tværfaglige Tekniske Komité for Frugt og Grønsagers« (CTIFL). Plukkeren udvælger på grundlag af sortsfarvekoden de frugter, hvis forhold mellem sukker og syre er optimalt. CTIFL's teknikere sammenligner nemlig frugtens farve og forholdet mellem sukker og syre for hver ny eller gammel sort. Således har CTIFL's teknikere for hver sort anset den farve, der svarer til den bedste værdi for forholdet mellem sukker og syre i frugten, for at være den optimale farve.

Sorteringen samt størrelsessorteringen i marken foretrækkes altid, selv om de særlige frugtsorteringsmaskiner for kirsebær kom til i starten af 2000 og ændrede organiseringen af udflytningen af sorteringscentralerne. Uanset om størrelsessorteringen foregår manuelt eller mekanisk, er operatørernes ekspertise afgørende for at kunne tage hensyn til frugternes skrøbelighed og bevare deres kvalitet. Denne praksis gør det muligt at markedsføre meget ensartede frugtpartier hvad angår størrelse og farve.

Disse frugtplantager består af kirsebærtræsorter, der er udvalgt på grund af deres evne til at producere store, faste, skinnende og velsmagende kirsebær. Beskæringen i disse frugtplantager finder sted hvert år for sikre en regelmæssig produktion, men først og fremmest for at fremme en stor frugtstørrelse.

»Cerise des coteaux du Ventoux« har fået et godt omdømme takket være dens store størrelse, men også takket være dens tilstedeværelse på markedet fra starten af maj indtil midten af juli. Denne tilstedeværelse i mere end to måneder på markedet forklares navnlig ved frugtplantagernes niveauinddeling i højderne, som er beskrevet i forbindelse med de naturlige faktorer, men ligeledes af etableringen af sorter, hvis modenhed er niveauinddelt.

Der er blevet oprettet mange kirsebærmarkeder, hvilket bekræfter produktionens økonomiske betydning. Det ældste er i »Tour d'Aigues« fra 1902, og andre er blevet oprettet i nabokommunerne. De er blevet afholdt dagligt, og fragtmændene kom og købte kirsebær af producenterne på grundlag af »på grundlag af en direkte aftale«.

I betragtning af produktionens omfang gik kommunerne i Ventoux sammen om at oprette et marked i kommunen Saint Didier i 1960.

Tre nationale beskyttelsesmarkeder (Avignon, Chateaurenard og Cavaillon) og markedet ved Carpentras-station blev åbnet fra starten af 60'erne. De gør det muligt at opretholde et gennemsigtigt forhold mellem udbud og efterspørgsel og et bedre priskendskab.

»Cerise des coteaux du Ventoux« er et kirsebær, der er bestemt til at blive leveret i frisk tilstand. Det høstes ved optimal modenhed under hensyn til farvetyperne for farvekoden CTIFL og et minimumssukkerindhold afhængig af sort. Det adskiller sig navnlig ved den store frugtstørrelse på mindst 24 mm. Takket være operatørernes ekspertise under sortering og størrelsessortering er indholdet ensartet med hensyn til størrelse og farve.

»Cerise des coteaux du Ventoux« er et produkt, der karakteriseres ved sine særlige egenskaber, men ligeledes er baseret på producenternes ekspertise og et historisk omdømme.

I produktionsområdet er der helt usædvanligt gode klimabetingelser med stærk sol og nordenvind (Mistralen). Disse betingelser begrænser udviklingen af »sygdomme« og fremmer den tidlige produktion af frugter, hvor der er læ og senere i højderne.

Den geografiske situation er karakteriseret ved markante temperaturforskelle mellem dag og nat, der fremmer produktionen af modne, farvede og faste frugter. Denne tilpasning af dyrkningen af kirsebærtræer bekræftes af den stærke stilling, som produktionen har på nationalt plan.

De anvendte dyrkningsmetoder som regelmæssig beskæring af frugttræerne og styringen af »frugtplantager med stier« er andre vigtige elementer, der gør det muligt at opnå regelmæssig ensartet frugtproduktion med en optimal modenhed og af en stor frugtstørrelse.

Beherskelsen af aktiviteterne »sortering-størrelsessortering« er baseret på en erfaring, der er knyttet til en historisk ekspertise, som stammer fra flere generationer af producenter. Den sikrer en ensartet præsentation af partierne både med hensyn til frugternes størrelse og farve.

Kirsebærrets skrøbelighed gør det obligatorisk hurtigt at sortere/sortere efter størrelse (inden for de 48 timer, der følger efter høsten) og i beholdere med begrænset kapacitet for at undgå, at frugterne skades.

I mere end 25 år har producentsammenslutningens kommunikationsaktiviteter bidraget til at opbygge »Cerise des coteaux du Ventoux's« omdømme. Produktets fantastiske omdømme har ført til, at det blev fremvist i forbindelse med åbningen af »Pavillon France« af den franske præsident på Verdensudstillingen i Milano den 21. juni 2015 eller i: »(…) les produits de grande qualité (…) les fruits français (mis à l'honneur intégraient la présence de) la Cerise des coteaux du Ventoux (…)« (»(...) produkter af høj kvalitet (...) franske frugter (der er anerkendt, integrerer tilstedeværelsen af) Cerise des coteaux du Ventoux«) (O & Q Hebdo, 21. juni 2015). Flere reportager fra France Télévisions fremhæver produktets særlige egenskaber, som f.eks. den, der blev vist i tv-avisen kl. 13 den 4. juni 2019 på kanalen France 2, og som er tilgængelig på hjemmesiden francetvinfo.fr, hvor man kan se sektorens aktører arbejde på en plantage nord for Carpentras, og det forklares, at: »Seules les plus belles cerises seront vendues (…) (et) le tri se fait à la main sur le calibre (plus de 24 mm) et la couleur du fruit« (»Kun de smukkeste kirsebær bliver solgt (...) (og) sorteringen finder sted manuelt under hensyntagen til frugtens størrelse (mere end 24 mm) og farve«). Andre specialiserede tidsskrifter som »Rungis Actualités« fra maj 2019 omtaler ligeledes de vigtigste egenskaber hos »Cerise des coteaux du Ventoux«, dvs.: »(…) la maturité des fruits et leur calibre, qui doit être supérieur à 24 mm, (…) [associées à] des méthodes de tri, soit manuelles, soit mécanisées« (»(...) frugternes modenhed og størrelse, der skal være højere end 24 mm (...) (knyttet til) sorteringsmetoder, enten manuelt eller mekanisk«).

Henvisning til offentliggørelsen af varespecifikationen

(Artikel 6, stk. 1, andet afsnit, i nærværende forordning)

https://extranet.inao.gouv.fr/fichier/CDC-CeriseCVentoux200619.pdf

(1) EUT L 343 af 14.12.2012, s. 1.